ᱥᱤᱝᱦᱚᱞᱤ ᱯᱟᱹᱨᱥᱤ

ᱥᱤᱝᱦᱚᱞᱤ (ᱥᱤᱝᱦᱚᱞᱤ: සිංහල) ᱫᱚ ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱥᱨᱤᱞᱚᱝᱠᱟ ᱨᱮᱱ ᱑.᱖ ᱠᱳᱴᱤ ᱥᱤᱝᱦᱚᱞᱤ ᱦᱚᱲ ᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱠᱟᱱᱟ ᱾ ᱒᱐᱐᱑ ᱥᱮᱨᱢᱟ ᱦᱤᱥᱟᱹᱵᱽ ᱛᱮ ᱥᱤᱝᱦᱚᱞᱤ ᱯᱟᱹᱨᱥᱤ ᱥᱨᱤᱞᱚᱝᱠᱟ ᱨᱮᱱ ᱔᱐ ᱞᱟᱠᱷ ᱮᱴᱟᱜ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱠᱚᱣᱟᱜ ᱦᱚᱸ ᱯᱳᱭᱞᱳ ᱯᱟᱹᱨᱥᱤ ᱠᱟᱱᱟ ᱾ ᱥᱤᱝᱦᱚᱞᱤ ᱯᱟᱹᱨᱥᱤ ᱫᱚ ᱥᱤᱝᱦᱚᱞᱤ ᱪᱤᱠᱤ ᱛᱮᱠᱚ ᱚᱞᱟ, ᱡᱟᱦᱟᱸ ᱫᱚ ᱢᱟᱬᱮ ᱥᱤᱧᱚᱛᱤᱭᱟᱹ ᱵᱨᱚᱦᱚᱢᱤ ᱪᱤᱠᱤ ᱠᱷᱚᱱ ᱦᱮᱡ ᱟᱠᱟᱱᱟ ᱾

ᱥᱤᱝᱦᱚᱞᱤ ᱯᱟᱹᱨᱥᱤ ᱥᱨᱤᱞᱚᱝᱠᱟ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤᱠᱚ ᱢᱩᱫ ᱨᱮ ᱢᱤᱫ ᱯᱟᱹᱨᱥᱤ ᱟᱨ ᱥᱨᱤᱞᱚᱝᱠᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱦᱚᱸ ᱠᱟᱱᱟ ᱾ ᱯᱟᱞᱤ ᱯᱟᱹᱨᱥᱤ ᱥᱟᱶ ᱛᱷᱮᱨᱵᱟᱫᱽ ᱵᱩᱫᱫᱷᱚ ᱥᱟᱶᱦᱮᱫ ᱦᱟᱨᱟᱼᱵᱩᱨᱩ ᱨᱮ ᱥᱤᱝᱦᱚᱞᱤ ᱯᱟᱹᱨᱥᱤ ᱨᱮᱱᱟᱜ ᱟᱹᱰᱤᱜᱟᱱ ᱜᱚᱸᱲᱚᱸ ᱢᱮᱱᱟᱜ ᱟᱠᱟᱫᱟ ᱾ 

ᱧᱟᱢ ᱟᱠᱟᱱ ᱢᱟᱬᱮ ᱥᱤᱝᱦᱚᱞᱤ ᱫᱷᱤᱨᱤ ᱚᱞ ᱠᱚ ᱥᱨᱤᱞᱚᱝᱠᱟ ᱨᱮ ᱵᱩᱫᱫᱷᱚ ᱫᱷᱚᱨᱚᱢ ᱦᱮᱡ ᱛᱟᱭᱚᱢ ᱛᱮᱥᱟᱨ ᱠᱷᱚᱱ ᱫᱚᱥᱟᱨ ᱵᱤᱥᱤᱤ (BCE) ᱢᱩᱫ ᱨᱮᱱᱟᱜ ᱧᱟᱢ ᱟᱠᱟᱱᱟ ᱾

ᱧᱩᱛᱩᱢ
ᱥᱤᱝᱦᱚᱞᱤ ᱫᱚ ᱢᱤᱫ ᱥᱚᱝᱠᱨᱤᱛ ᱟᱹᱲᱟᱹ ᱠᱟᱱᱟ; ᱱᱚᱶᱟ ᱧᱩᱛᱩᱢ ᱫᱚ ᱥᱤᱝᱦᱟᱹ, "ᱠᱩᱞ" ᱟᱹᱲᱟᱹ ᱨᱮᱱᱟᱜ ᱥᱚᱝᱠᱨᱤᱛ ᱢᱮᱱᱮᱫ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱵᱷᱟᱜᱚᱵᱚᱛ ᱯᱩᱨᱟᱱ ᱨᱮ ᱥᱤᱝᱦᱚᱞᱤ ᱫᱤᱯ ᱨᱮᱱᱟᱜ ᱥᱚᱝᱠᱨᱤᱛ ᱧᱩᱛᱩᱢ ᱢᱮᱱᱛᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱮᱴᱟᱜ ᱯᱟᱹᱨᱥᱤ ᱨᱮᱭᱟᱜ ᱚᱨᱥᱚᱝ
ᱛᱟᱢᱤᱞ ᱯᱟᱹᱨᱥᱤ ᱠᱷᱚᱱ ᱦᱮᱡ ᱟᱠᱟᱱᱟ ᱟᱹᱲᱟᱹ ᱟᱨ ᱮᱴᱟᱜ ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱠᱚ ᱨᱮᱱᱟᱜ ᱯᱷᱳᱱᱮᱴᱤᱠ ᱟᱨ ᱨᱚᱱᱚᱲ ᱠᱚᱜᱮ, ᱱᱚᱶᱟ ᱯᱟᱹᱨᱥᱤ ᱫᱚ ᱤᱱᱫᱳᱼᱟᱨᱡᱚ ᱯᱟᱹᱨᱥᱤᱠᱚ ᱨᱮᱱᱟᱜ ᱮᱴᱟᱜ ᱯᱟᱹᱨᱥᱤ ᱠᱷᱚᱱ ᱮᱴᱟᱜᱚᱜ ᱠᱟᱱᱟ, ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤᱭᱟᱹ ᱠᱚ ᱥᱟᱶ ᱨᱚᱲᱼᱨᱚᱯᱚᱲ ᱱᱚᱶᱟ ᱨᱮᱱᱟᱜ ᱯᱨᱚᱢᱟᱱ ᱮ ᱮᱢᱟ ᱾ 

ᱤᱣᱨᱳᱯᱤᱭᱚ ᱚᱨᱥᱚᱝ
ᱥᱟᱭ ᱥᱮᱨᱢᱟ ᱪᱮᱛᱟᱱ ᱩᱯᱚᱱᱤᱵᱮᱥ ᱨᱟᱡᱽ ᱠᱷᱟᱹᱛᱤᱨ ᱱᱮᱵᱮᱛᱟᱨ ᱥᱤᱝᱦᱚᱞᱤ ᱯᱟᱹᱨᱥᱤ ᱨᱮ ᱟᱭᱢᱟᱜᱟᱱ ᱯᱳᱨᱛᱩᱜᱤᱡᱽ, ᱰᱟᱪ ᱟᱨ ᱤᱝᱞᱤᱥ ᱟᱹᱲᱟᱹ ᱠᱚ ᱢᱮᱥᱟ ᱟᱠᱟᱱᱟ ᱾

ᱚᱞ ᱛᱚᱦᱚᱨ
(āyubōvan) means "welcome", literally wishing one a long life

ᱥᱤᱝᱦᱚᱞᱤ ᱪᱤᱠᱤ, ᱥᱤᱝᱦᱚᱞᱤ ᱦᱳᱫᱤᱭᱟ ᱮᱴᱟᱜ ᱥᱤᱧᱚᱛᱤᱭᱟᱹ ᱪᱤᱠᱤ ᱞᱮᱠᱟ ᱜᱮ ᱥᱮᱫᱟᱭ ᱵᱨᱚᱦᱚᱢᱤ ᱪᱤᱠᱤ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱥᱤᱝᱦᱚᱞᱤ ᱪᱤᱠᱤ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱜᱨᱚᱱᱛᱷᱚ ᱪᱤᱠᱤ ᱥᱟᱶ ᱜᱟᱹᱦᱤᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱾ 

ᱥᱤᱝᱦᱚᱞᱤ ᱪᱤᱞᱤ ᱨᱮ ᱞᱮᱠᱷᱟᱜᱩᱴ ᱖᱐ ᱜᱚᱴᱟᱱ ᱪᱤᱠᱤ ᱢᱮᱱᱟᱜᱼᱟ, ᱑᱘ ᱜᱚᱴᱟᱱ ᱪᱤᱠᱤ ᱫᱚ ᱨᱟᱦᱟᱸ ᱟᱲᱟᱝ ᱞᱟᱹᱜᱤᱫ ᱟᱨ ᱔᱒ ᱜᱚᱴᱟᱱ ᱪᱤᱠᱤ ᱫᱚ ᱠᱮᱪᱮᱫ ᱟᱲᱟᱝ ᱞᱟᱹᱜᱤᱫ ᱾ ᱢᱮᱱᱠᱷᱟᱱ, ᱥᱤᱝᱦᱚᱞᱤ ᱨᱚᱲ ᱞᱟᱹᱜᱤᱫ (ᱥᱩᱫᱫᱷᱚ ᱥᱤᱝᱦᱚᱞᱤ) ᱠᱷᱟᱹᱞᱤ ᱕᱗ ᱜᱚᱴᱟᱱ ᱪᱤᱠᱤ (᱑᱖ ᱨᱟᱦᱟᱸ ᱟᱨ ᱔᱑ ᱠᱮᱪᱮᱫ) ᱜᱮ ᱫᱚᱨᱠᱟᱨᱟ ᱾

ᱥᱟᱶᱦᱮᱫ
ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱟᱭᱢᱟᱜᱟᱱ ᱯᱟᱹᱨᱥᱤ ᱠᱚ ᱥᱟᱶ ᱥᱟᱹᱜᱟᱹᱭ ᱢᱮᱱᱟᱜ ᱱᱚᱶᱟ ᱥᱤᱝᱦᱚᱞᱤ ᱯᱟᱹᱨᱥᱤ ᱨᱮᱱᱟᱜ ᱩᱛᱷᱱᱟᱹᱣ ᱫᱚ ᱛᱮᱥᱟᱨ ᱠᱷᱚᱱ ᱫᱚᱥᱟᱨ ᱵᱤᱥᱤᱤ (BCE) ᱨᱮ ᱧᱟᱢ ᱟᱠᱟᱱ ᱫᱷᱤᱨᱤ ᱚᱞ ᱠᱷᱚᱱ ᱦᱩᱭ ᱟᱠᱟᱱᱟ ᱾

ᱟᱨᱦᱚᱸ ᱧᱮᱞ ᱢᱮ
 Gair, James: Sinhala and Other South Asian Languages, New York 1998.

ᱵᱟᱨᱦᱮ ᱡᱚᱱᱚᱲ

 Charles Henry Carter. A Sinhalese-English dictionary. Colombo: The "Ceylon Observer" Printing Works; London: Probsthain & Co., 1924.
 Simhala Sabdakosa Karyamsaya. Sanksipta Simhala Sabdakosaya.  Kolamba : Samskrtika Katayutu Pilibanda Departamentuva, 2007–2009.
 Madura Online English-Sinhala Dictionary and Language Translator
 Kapruka Sinhala dictionary 
 Sinhala dictionary resources online 
 Sinhala Dictionary 
 Sinhala Script 
 Sinhala dictionary (Beta)
 Sinhala for iOS
 Sinhala Dictionary for Android

ᱛᱷᱚᱠ: ᱯᱟᱹᱨᱥᱤ
ᱛᱷᱚᱠ: ᱥᱨᱤᱞᱚᱝᱠᱟ ᱨᱮᱱᱟᱜ ᱯᱟᱹᱨᱥᱤᱠᱚ
ᱛᱷᱚᱠ: ᱥᱨᱤᱞᱚᱝᱠᱟ
ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ
ᱛᱷᱚᱠ: ᱤᱱᱫᱳᱼᱟᱨᱡᱚ ᱯᱟᱹᱨᱥᱤ
ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ

ᱥᱟᱹᱠᱷᱭᱟᱹᱛ